Source: https://www.porada.sk/t13712-okamzita-vypoved-zo-str-zamestnanca.html
Timestamp: 2020-07-11 10:52:04+00:00
Document Index: 3101895

Matched Legal Cases: ['§60', '§ 69', '§ 63', '§ 76', '§ 63', '§ 63', '§ 134', '§ 76', '§ 68']

okamžitá výpoveď zo str. zamestnanca
12.10.05 20:13
adus adus
Členom od: 13.09.05 Príspevky: 137
Zdravím všetkých a prosím o radu.
V akom zákone nájdem postup k výpočtu vymer.základu? Ak také existuje...
Náš zamestnanec dnes ukončil PP s okamžitou platnosťou, nedal o tom vedieť ani konateľovi. Nedal ani len písomnú výpoveď. Myslím, že ho už ani neuvidíme. Urobil nám tým "radosť" a hlavne mne, keďže som len začala v tejto oblasti pracovať a netuším, čo ako mám postupovať - čo s odvodmi, vymer. základom atď.
Tento tzv. zamestnanec u nás začal pracovať 23.5.2005, takže už je po skúšobnej dobe. Bol aj PN niekedy v júni.
Ak niekto pozná podobný prípad, prosím, poraďte.
12.10.05 20:40
Ak používaš nejaký štandardný program, tak by malo stačiť zadanie dátumu ukončenia PP. Je to dosť rozdielne v rôznych programoch.
Tvoja informácia je dosť všeobecná na to, aby sa dalo odpovedať presne.
VZ na SP spočítaš podľa zákona 461/2003 v znení neskorších predpisov.
VZ na ZP spočítaš podľa zákona 580/2004 v znení neskorších predpisov.
Nárok na dovolenku a iné náležitosti súvisiace s ukončením PP vysporiadaš podľa Zákonníka práce (zákon 311/2001 v znení neskorších predpisov)
Pri daňových povinnostiach postupuješ podľa zákona 595/2003 v znení neskorších predpisov.
Viac sa asi nedá teraz povedať. Ak uvedieš konkrétnejšie otázky, na ktoré si nenašla odpoveď v iných témach na Porade, je možné pokračovať v odpovedi ...
Naposledy upravil endrju : 13.10.05 at 07:04
12.10.05 21:55
Členom od: 17.07.04 Príspevky: 10,744
Náš zamestnanec dnes ukončil PP s okamžitou platnosťou, nedal o tom vedieť ani konateľovi. Nedal ani len písomnú výpoveď. Myslím, že ho už ani neuvidíme.
Akosi sa mi "bije" názov témy s textom príspevku. Zamestnanec dal okamžitú výpoveď a nikto nič nepočul a nikto nič na papieri nevidel. Skôr by som rozumela výpovedi zo strany zamestnávateľa pre neospravedlnenú absenciu.
12.10.05 22:01
Je to dosť netypický príklad, že zamestnanec skončil pracovný pomer s okamžitou platnosťou - skôr to býva zo strany zamestnávateľa, a musí to byť riadne zdokumentované. Náležitosti je potrebné vysporiadať tak, ako to píše endrju, vo všeobecnosti.
13.10.05 06:31
tento náš zamestnanec bol čudák. Nekomunikoval s nami poriadne a nikdy nepovedal, aký má problém. Včera došiel za kolegom, odovzdal mu kľúče od služ.auta a povedal, že už nepríde, dáva výpoveď.
Za tie zákony ďakujem. Pozriem sa na to. Ak to nebudem vedieť vyriešiť, určite sa ozvem.
13.10.05 09:13
Luba2 Luba2
Členom od: 09.09.04 Príspevky: 753
Tak ako Ti píše vyššie Paula a Ajobos, Ty predsa nemôžeš ukončiť pracovný pomer, keď nemáš to nemáš na papieri. Čo ak včera odovzdal kolegovi kľúče a dnes šiel lekárovi, lebo je chorý a budeš ho mať dva mesiace PN? teda nebude mať ani absenciu, aby si mohla prípadne dodatočne Ty okamžite ukončiť pracovný pomer?
Píš mu neospravedlnenú absenciu /preruš mu sociálku/, skús ho vyzvať, aby sa dostavil do firmy, resp. ak sa Ti s ním nepodarí skontaktovať, tak mu pošli okamžité skončenie pracovného pomeru do vlastných rúk na jeho trvalú adresu.
Až potom môžeš ukončiť pracovný pomer.
16.05.06 14:49
nikulik nikulik
Členom od: 31.03.05 Príspevky: 2,233
Ani som nevedela, že je tu toľko tém k rozviazaniu pracovného pomeru, kym som to nepotrebovala. Ale je tu u nás vo firme veľmi dusno a zamestnanci sa oháňajú výpovedami. Preto by som sa Vás chcela opýtať, aby som bola na to pripravená, čo urobím ak príde za mnou pracovníčka a povie: Dávam výpoveď? Pracuje u nás od r. 2004, takze má PP na dobu neurčitú.
16.05.06 15:19
Členom od: 06.04.05 Príspevky: 69,842
Nestačí povedať, musí to napísať na papier a odovzdať zamestnávateľovi.
16.05.06 21:02
Pričom výpovedná lehota je dvojmesačná.
17.05.06 07:13
Takže ak mi zamestnanec donesie na papieri, že dáva výpoveď, tak ja mu na to poviem, že mu od 01. dňa nasledujúceho mesiaca začína plynúť výpovedná lehota? A čo ak povie, že už do práce nepríde?
17.05.06 07:23
Ak nepríde bezdôvodne, tak A.
17.05.06 07:43
Takže každý kto chce skončiť pracovný pomer musí byť v práci ešte cez výpovednú lehotu? Ja len či nie je v ZP nejaký §, kde sa píše, že zamestnanec môže skončiť PP aj bez výpovednej lehoty.
17.05.06 07:45
Áno môže skončiť bez VD, ak ide o ukončenie PP dohodou podľa §60.
17.05.06 07:46
A - je absencia? Čiže ja jej dam absenciu na cele 2 mesiace výpovednej lehoty, ak sa už neukáže na druhý den v práci?
17.05.06 07:48
A-absencia. S týmto by som bola opatrná,lebo môže byť aj PN( to by mala určite oznámiť).
17.05.06 07:51
Zita4 Zita4
Členom od: 10.11.04 Príspevky: 2,695
Okamžité skončenie pracovného pomeru zo strany zamestnanca je možné len podľa § 69 ZP. Inak môže dať len výpoveď a tam už je výpovedná lehota.
17.05.06 08:01
A ako je to s odstupnym? Kedy je zamestnávateľ povinný vyplatiť zamestnancovi odstupne alebo náhradu mzdy?
17.05.06 08:05
Odstupné zamestnávateľ musí poskytnúť, ak dáva zamestnancovi výpoveď podľa § 63 ods.1 písm. a) až c) a zamestnanec pred začatím plynutia výpovednej lehoty požiada o skončenie PP dohodou. Zamestnávateľ je povinný mu vyhovieť a vyplatiť odstupné za toľko mesiacov, koľko by mala trvať výpovedná lehota.
Tu je vypracovaná problematika odstupného:
http://www.porada.sk/t22240-odstupne...ika-prace.html
Je to § 76 ZP
1) Zamestnávateľ môže poskytnúť zamestnancovi odstupné, ak sa pracovný pomer skončí výpoveďou z dôvodov uvedených v § 63 ods. 1 písm. a) až c).
(2) Zamestnancovi pri skončení pracovného pomeru patrí odstupné v sume najmenej dvojnásobku jeho priemerného mesačného zárobku, ak súhlasí so skončením pracovného pomeru pred začatím plynutia výpovednej doby z dôvodov uvedených v § 63 ods. 1 písm. a) až c); zamestnancovi, ktorý odpracoval u zamestnávateľa najmenej päť rokov, patrí odstupné v sume najmenej trojnásobku jeho priemerného mesačného zárobku za výpovednú dobu. Ak zamestnanec požiada o skončenie pracovného pomeru, je zamestnávateľ povinný tejto žiadosti vyhovieť.
(3) Ak zamestnanec po skončení pracovného pomeru nastúpi opäť k tomu istému zamestnávateľovi alebo k jeho právnemu nástupcovi do pracovného pomeru pred uplynutím času určeného podľa poskytnutého odstupného, je povinný vrátiť odstupné alebo jeho pomernú časť. Pomerná časť odstupného sa určí podľa počtu dní od opätovného nástupu do pracovného pomeru do uplynutia času vyplývajúceho z poskytnutého odstupného.
(4) Odstupné nepatrí zamestnancovi, u ktorého pri organizačných zmenách alebo racionalizačných opatreniach dochádza k prechodu práv a povinností z pracovnoprávnych vzťahov na iného zamestnávateľa podľa tohto zákona.
(5) Odstupné vypláca zamestnávateľ po skončení pracovného pomeru v najbližšom výplatnom termíne určenom u zamestnávateľa na výplatu mzdy, ak sa zamestnávateľ nedohodne s uvoľňovaným zamestnancom na výplate odstupného inak.
(6) Pri prvom skončení pracovného pomeru, po nadobudnutí nároku na starobný dôchodok, invalidný dôchodok alebo dôchodok za výsluhu rokov patrí zamestnancovi odchodné najmenej v sume jeho priemerného mesačného zárobku podľa § 134.
17.05.06 08:14
To znamená, že pracovník dostane výplatu za posl. mesiac ktorý odpracoval a ešte k tomu aj odsupné? Tak to sa majú tí zamestnanci....
Ale teraz vážne. Stále píšete z tej stránky, kedy dá výpoved zamestnávateľ. Ale u nás sa to takmer nestáva, takže by som chcela vedieť ako je to s odstupným ak dá výpoveď zamestnanec.
17.05.06 08:17
Odstupné podľa § 76 nepatrí zamestnancovi ak on dal výpoveď. Dôvod výplaty odstupného máš v tom §.
Odstupné a výpoveď zo strany zamestnanca
Príspevkov: 15, Posledný príspevok: 28.11.06
§ 68 Okamžitá výpoveď
Príspevkov: 18, Posledný príspevok: 12.08.05
vypoved zo strany zamestnanca
Príspevkov: 2, Posledný príspevok: 02.10.04
Príspevkov: 3, Posledný príspevok: 27.09.04